b'\n_START_ARTICLE_\nOrtodiagonalni \xc5\xa1tirikotnik\n_START_PARAGRAPH_\nOrtodiagon\xc3\xa1lni \xc5\xa1t\xc3\xadrik\xc3\xb3tnik je v ravninski geometriji \xc5\xa1tirikotnik, v katerem se njegovi dve diagonali sekata pod pravim kotom, kar pomeni, da sta daljici med nesosednjima ogli\xc5\xa1\xc4\x8dema med seboj pravokotni.\n_START_SECTION_\nPosebni primeri\n_START_PARAGRAPH_\nPoseben primer ortodiagonalnega \xc5\xa1tirikotnika je deltoid, kjer je ena diagonala tudi os simetrije lika. Deltoidi so ravno ortodiagonalni \xc5\xa1tirikotniki, kjer so vse stranice tudi tangente k v\xc4\x8drtani kro\xc5\xbenici, oziroma so tangentni ortodiagonalni \xc5\xa1tirikotniki. Tudi nekateri enakokraki trapezi so lahko ortodiagonalni._NEWLINE_Deltoidi z dvema notranjima nasprotnima pravima kotoma so tudi bicentri\xc4\x8dni. Za razliko od bicentri\xc4\x8dnih \xc5\xa1tirikotnikov obstajajo tudi ortogonalni \xc5\xa1tirikotniki, ki imajo samo en notranji pravi kot._NEWLINE_Romb je ortodiagonalni \xc5\xa1tirikotnik z dvema paroma vzporednih (in enakih) stranic, oziroma ortodiagonalni \xc5\xa1tirikotnik, ki je hkrati tudi paralelogram._NEWLINE_Kvadrat je mejni primer, tako deltoida, kot romba.'